ai4bharat/Pralekha huggingface dataset:
संरक्षण मंत्रालय
संरक्षण मंत्री राजनाथ सिंग यांची बांगलादेशच्या सशत्र सैन्य दिनाच्या निमित्ताने बांगलादेश उच्चायुक्तालयाला भेट
नवी दिल्ली, 22 नोव्हेंबर 2021
संरक्षण मंत्री राजनाथ सिंग यांनी बांगलादेशच्या सशस्त्र सैन्यदल दिनाच्या निमित्ताने नवी दिल्ली येथील बांग्लादेश उच्चायुक्तालयाला आज म्हणजेच, 22 नोव्हेंबर 2021 रोजी भेट दिली. दर वर्षी 21 नोव्हेंबर रोजी बांग्लादेशाचा सशस्त्र सैन्यदल दिन साजरा केला जातो. बांगलादेशचे उच्चायुक्त मोहम्मद इमरान, इतर मित्र देशांचे राजदूत आणि मिशन प्रमुख, बांगलादेशचे सैन्य अधिकारी आणि युद्ध लढलेले ज्येष्ठ सैनिक आणि अधिकारी या वेळी उपस्थित होते.
आपल्या भाषणात संरक्षण मंत्री राजनाथ सिंह यांनी भारतीय सैन्यदले आणि भारत सरकारच्या वतीने बांग्लादेशच्या सैन्यदलांचे अभिनंदन केले. तसेच, शांतता आणि सुरक्षिततेसाठीच्या त्यांच्या भविष्यातील मोहिमांसाठी त्यांना शुभेच्छा दिल्या.
"हे वर्ष भारत- बांगलादेश दरम्यानच्या संबंधांसाठी अत्यंत महत्वाचे आहे कारण हे वर्ष बांग्लादेश मुक्तीचे सुवर्णमहोत्सवी वर्ष आहे. भारत बांग्लादेश यांच्यातील राजनैतिक संबंधांनाही यंदा पन्नास वर्षे पूर्ण होत आहेत. आणि वंगबंधू शेख मुजिबूर रहमान यांचे ही जन्मशताब्दी वर्ष आहे. या अविस्मरणीय वेळी, मी 1971 मध्ये मुक्तीबाहिनीने मुक्ती युद्धामध्ये - बांगलादेश मुक्ती युद्धात दाखविलेल्या शौर्याला सलाम करतो. मुक्ती युद्धाचा जोश आजच्या बांगलादेशच्या सैन्याचे प्रेरणास्थान आहे,” असे ते म्हणाले.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
नवीन आणि नवीकरणीय ऊर्जा मंत्रालय
केंद्रीय मंत्री भगवंत खुबा यांची इंटरसोलर युरोप 2022 मध्ये सहभागी होण्यासाठी म्युनिक येथे उपस्थिती
केंद्रीय मंत्र्यांनी घेतली भारतीय समुदायाची भेट
विद्युत वाहन उत्पादकांसाठी भारतात गुंतवणुकीच्या उत्तम संधी: केंद्रीय मंत्री खुबा
गुंतवणूक आणि तंत्रज्ञान हस्तांतरणासाठी नवीकरणीय ऊर्जा उद्योगाबरोबर केली चर्चा
“इंडियाज सोलर एनर्जी मार्केट” मध्ये बीजभाषण देणार
नवीन आणि नवीकरणीय ऊर्जा मंत्रालयाचे केंद्रीय राज्यमंत्री भगवंत खुबा इंटरसोलर युरोप 2022 मध्ये सहभागी होण्यासाठी आज म्युनिक, जर्मनी येथे पोहोचले आहेत. “इंडियाज सोलर एनर्जी मार्केट” या गुंतवणूक प्रोत्साहन कार्यक्रमात त्यांचे आज बीजभाषण होणार आहे.
इंडो जर्मन एनर्जी फोरम  चे संचालक टोबियास विंटर आणि नॅशनल सोलर एनर्जी फेडरेशन ऑफ इंडिया  चे मुख्य कार्यकारी अधिकारी सुब्रह्मण्यम पुलिपाका यांनी खुबा यांचे स्वागत केले. त्यांनी म्युनिक येथे भारतीय समुदायाची भेट घेतली. तसेच इलेक्ट्रिक वाहनामधून प्रवास केला. ईव्ही उत्पादकांसाठी भारतात गुंतवणुकीच्या उत्तम संधी आहेत असे ते यावेळी म्हणाले.
जगातील आघाडीच्या नवीकरणीय ऊर्जा उद्योग कंपनीच्या गट प्रमुखांशी यावेळी त्यांची चर्चा झाली. भारतात गुंतवणूक आणि नवीकरणीय ऊर्जा उत्पादकांसाठी असलेल्या संधी याविषयी चर्चा करण्यात आली.
वित्त आयोग
15 व्या वित्त आयोगाने आपला 2021-22 ते 2025-26 या वर्षांपर्यंतचा अहवाल भारताच्या राष्ट्रपतींना केला सादर
नवी दिल्ली, 9 नोव्हेंबर 2020
अध्यक्ष श्री. एन. के.सिंग यांच्या अध्यक्षतेखालील पंधराव्या वित्त आयोगाने आज आपला 2021-22 ते 2025-26 या मुदतीतील वित्त अहवाल भारताच्या राष्ट्रपतींना सादर केला.आयोगाचे सदस्य श्री. अजय नारायण झा,प्रा.अनुप सिंग, डॉ. अशोक लाहिरी आणि डॉ. रमेश चंद आणि आयोगाचे सचिव श्री. अरविंद मेहता हे यावेळी अध्यक्षांसह उपस्थित होते.
यातील कार्यकक्षेनुसार 30 आँक्टोबर 2020 पर्यंत 2021-22 ते 2025-26 या पाच वर्षांसाठी आयोगाने आपल्या शिफारशी द्याव्यात, असे आदेश आयोगाला दिले होते.गतवर्षी आपल्या शिफारशी असलेला वर्ष 2020-21 चा अहवाल आयोगाने केंद्र सरकारला पाठवला होता, जो 30 जानेवारी 2020 रोजी केंद्र सरकारने स्विकारून, संसदेच्या पटलावर ठेवण्यात आला होता.
आयोगाला विविध महत्वपूर्ण आणि विस्तृत विषयांवर आपल्या शिफारशी पाठविण्यास सांगितले होते. स्थानिक स्वराज्य संस्थांना देण्यात येणारा निधी,आपत्ती व्यवस्थापन निधी या व्यतिरिक्त विविध राज्यांतील ऊर्जा,थेट लाभ हस्तांतरण योजना, घनकचरा व्यवस्थापन इत्यादी कार्यांचे परीक्षण करुन आयोगाला आपल्या शिफारशी पाठविण्यास सांगितले होते. आयोगाला, संरक्षण निधी आणि अंतर्गत सुरक्षा यासाठी देखील वेगळी यंत्रणा स्थापन करण्याची आवश्यकता आहे का आणि असल्यास ती यंत्रणा कोणत्या प्रकारे कार्यरत करता येईल, याबाबत देखील परीक्षण करण्यास सांगितले होते.आयोगाने या सर्व संदर्भ अटींबाबत आपले मत केंद्र सरकारला या अहवालातून दिले आहे.
हा अहवाल चार खंडांचा आहे. पहिला आणि दुसऱ्या खंडात पूर्वीप्रमाणे मुख्य अहवाल असून त्यासोबत त्याची पुरवणी आहे. तिसरा खंड केंद्र सरकार संबंधीअसून त्यात महत्वाच्या विभागांची सखोल तपासणी केली असून त्यात मध्यम मुदतीतील आव्हाने आणि पुढच्या वाटचालीसाठी मार्गदर्शन केले आहे. चौथा खंड पूर्णतः राज्यांना समर्पित आहे.आयोगाने प्रत्येक राज्यातील वित्तीय स्थितीचे सखोल विश्लेषण केले आहे आणि प्रत्येक राज्याला विशिष्ट राज्यातील परिस्थितीबाबतच्या आव्हानांचे निराकरण देण्याचा प्रयत्न केला आहे.
हा अहवाल केंद्र सरकारने या अहवालातील शिफारशींनुसार निवेदन / कारवाई यांचे स्पष्टीकरण देऊन, संसदेत पटलावर ठेवल्यानंतर नागरीकांसाठी सार्वजनिक केला जाईल.या अहवालाचे आवरण आणि शीर्षक हे वेगळे असून 'कोविड काळातील वित्त आयोग - अहवाल' असे त्याचे नाव आहे. आवरणावरील तराजूचे चित्र राज्य आणि केंद्र यांच्यातील तोल सांभाळला जात आहे, असे दर्शवितो.M.Iyengar/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान 27 ऑगस्ट रोजी, बी  -20 शिखर परिषदेला संबोधित करणार
या परिषदेची संकल्पना - R.A.I.S.E - रेझ अर्थात जबाबदार, वेगवान, नवोन्मेषी, शाश्वत आणि न्यायसंगत व्यवसाय
पंतप्रधान नरेंद्र मोदी उद्या, 27 ऑगस्ट 2023 रोजी दुपारी 12 वाजता नवी दिल्लीत आयोजित बी-20 अर्थात बिझनेस 20 परिषदेला संबोधित करणार आहेत.
बी-20 शिखर परिषद - इंडिया अंतर्गत, धोरणकर्ते, व्यवसाय प्रमुख आणि जगभरातील तज्ञांना एका मंचावर आणत, बी-20 इंडिया’च्या बैठकीत विविध विषयांवर चर्चा केली जाते. या बी-20 इंडिया परिषदेत 54 शिफारशी आणि 172 धोरणात्मक कृती तपशील जी-20 मध्ये सादर केले जाणार आहेत.
बिझनेस -20  हा जागतिक व्यावसायिक समुदायासाठी औपचारिक संवादाचा एक मंच आहे. 2010 साली स्थापन झालेला बी-20 मंच, जी-20 मधील सर्वात महत्वाच्या संवादात्मक समूहापैकी एक असून त्यात विविध कंपन्या आणि व्यावसायिक संस्था सहभागी होतात. B20 आर्थिक वृद्धी आणि विकासाला चालना देण्यासाठी ठोस कृती करण्यायोग्य धोरण शिफारशी देण्याचे काम करते.
25 ते 27 ऑगस्ट असे तीन दिवस या शिखर परिषदेचे आयोजन करण्यात आले आहे. R.A.I.S.E - जबाबदार, वेगवान, नाविन्यपूर्ण, शाश्वत आणि समान न्यायाचे व्यवसाय अशी या परिषदेची संकल्पना आहे. सुमारे 55 देशांतील 1,500 हून अधिक प्रतिनिधी यात सहभागी होत आहेत.
संरक्षण मंत्रालय
समुद्र सेतू 2 मोहीम-भारतीय नौदलाच्या आयएनएस तरकश या जहाजाने कतारहून आणला वैद्यकीय ऑक्सिजनचा साठा
कोविड आपत्तीमध्ये सुरु असलेल्या मदतकार्याचा भाग म्हणून भारतीय नौदलाने सुरु केलेल्या ‘समुद्र सेतू 2’ या मोहिमेअंतर्गत, वैद्यकीय वापरासाठीचा प्रत्येकी 20 मेट्रिक टन द्रवरूप ऑक्सिजन भरलेले दोन क्रायोजेनिक कंटेनर्स आणि 230 ऑक्सिजन सिलेंडर्स आणणारे भारतीय नौदलाचे आय.एन.एस.तरकश हे जहाज, आज, 12 मे 2021 रोजी मुंबईत पोहोचले.
फ्रान्सच्या “ऑक्सिजन एकता सेतू” अभियानातून हे ऑक्सिजन कंटेनर्स देण्यात आले आहेत तर कतार मध्ये स्थायिक भारतीय समुदायाने भारताला भेट म्हणून ऑक्सिजन सिलेंडर्स पाठविले आहेत.
आयएनएस तरकश जहाजावरून आलेला माल महाराष्ट्राच्या नागरी प्रशासनाकडे सोपविण्यात आला आहे.
गृह मंत्रालय
केंद्रीय गृहमंत्री अमित शाह यांनी राष्ट्रीय हातमाग दिनानिमित्त दिल्या शुभेच्छा
जगभरात प्रसिद्ध असलेल्या विविधरंगी हातमाग परंपरेचे भारताला वरदान, या क्षेत्राला अधिकाधिक सक्षम करण्यासाठी केंद्र सरकार सर्वतोपरी प्रयत्नशील
आपल्या प्राचीन विणकाम कलेची समृद्ध परंपरा जपण्याचा आणि प्रोत्साहन देण्याचा हा सर्वोत्तम मार्ग
केंद्रीय गृहमंत्री अमित शाह यांनी राष्ट्रीय हातमाग दिनानिमित्त शुभेच्छा दिल्या आहेत. या संदर्भात केलेल्या ट्वीट मध्ये शाह यांनी म्हटले- " आज राष्ट्रीय हातमाग दिनानिमित्त मी देशातील कुशल विणकर समुदायाला आणि या क्षेत्राशी संबंधित सर्वांना शुभेच्छा देतो.
जागतिक स्तरावर वाखाणल्या जाणाऱ्या समृद्ध आणि विविधरंगी हातमाग कलेचा वारसा आपल्याकडे आहे ही अत्यंत भाग्याची गोष्ट आहे. या क्षेत्राला अधिकाधिक समृद्ध करण्यासाठी मोदी सरकार सर्वतोपरी प्रयत्न करत आहे.
आज या राष्ट्रीय हातमाग दिनानिमित्त आपण सगळे हातमागाची उत्पादने घेण्याचा आणि इतरांना त्यासाठी प्रोत्साहन देण्याचा संकल्प करुया. ही समृद्ध आणि वैभवशाली परंपरा जतन करण्याचा आणि पुढे नेण्याचा हा सर्वोत्तम मार्ग आहे.”
गृह मंत्रालय
केंद्रीय गृह आणि सहकार मंत्री अमित शहा यांनी आज दूरदृश्य प्रणालीद्वारे जम्मू आणि काश्मीरमधील कुपवाडा येथील माता शारदा देवी मंदिराचे केले उद्घाटन
नवी दिल्ली, 22 मार्च 2023
केंद्रीय गृहमंत्री आणि सहकार मंत्री अमित शहा यांनी आज दूरदृश्य प्रणालीद्वारे जम्मू आणि काश्मीरमधील कुपवाडा येथील माता शारदा देवी मंदिराचे उद्घाटन केले. जम्मू-काश्मीरचे नायब राज्यपाल मनोज सिन्हा यांच्यासह अनेक मान्यवर यावेळी उपस्थित होते.
देशवासियांना नवीन वर्षाच्या शुभेच्छा देत, अमित शहा यांनी आपल्या भाषणाची सुरुवात केली. ते म्हणाले की, आज नववर्षानिमित्त माता शारदेचं नव्यानं उभारलेलं मंदिर भाविकांसाठी खुलं करण्यात आलं असून भारतभरातील भाविकांसाठी हा शुभ संकेत आहे. माता शारदा मंदिराचं आज झालेलं उद्घाटन ही एका नव्या युगाची सुरुवात आहे, असही ते म्हणाले.
मंदिराची स्थापत्यरचना आणि बांधकाम, पौराणिक शास्त्राच्या आधारावर, शारदा पीठाच्या अधिपत्याखाली करण्यात आलं आहे, अशी माहिती अमित शहा यांनी दिली. शारदा-संस्कृतीचा शोध आणि शारदा-लिपी संवर्धनाच्या दृष्टीनं कुपवाडा इथे माता शारदा मंदिराचं पुनर्निर्माण हे एक आवश्यक आणि महत्त्वाचं पाऊल आहे, असं त्यांनी सांगितलं. ते म्हणाले की, शारदा लिपी ही आपल्या काश्मिरची मूळ लिपी असून माता शारदेच्या नावावरूनच या लिपीचं शारदा लिपी हे नाव पडलं आहे. हे शक्तीपीठ, महाशक्ती पीठांपैकी एक शक्तीपीठ असून माता सतीचा उजवा हात इथे पडला होता, असं पुराणात सांगितलं आहे.
शारदा पीठ हे भारताच्या सांस्कृतिक, धार्मिक आणि शैक्षणिक वारशाचं ऐतिहासिक केंद्र आहे आणि कर्तारपूर कॉरिडॉरप्रमाणेच शारदा पीठही भाविकांसाठी खुलं करण्यासाठी, पंतप्रधान नरेंद्र मोदी यांच्या नेतृत्वाखाली सरकार पुढे कार्यवाही करेल, असा निर्वाळा अमित शहा यांनी दिला.S.Kane/A.Save/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
संरक्षण मंत्रालय
कमांड हॉस्पिटल पुणे  यांनी जागतिक दिव्यांग दिनानिमित्त शस्त्रक्रियांबाबत राष्ट्रीय वेबिनारचे केले आहे आयोजन
पुणे येथील कमांड हॉस्पिटलचे  च्या ईएनटी विभागाने कमांडट मेजर जनरल एस हसनैन यांच्या अधिपत्याखाली 04-06 डिसेंबर 2020, या कालावधीत ओटोफ्रॉन्ट-2020 ही राष्ट्रीय परिषद आयोजित केली आहे. लेफ्टनंट जनरल ए के हूडा, पीएचएस, महासंचालक मेडिकल सर्व्हिस  आणि कर्नल कमांडंट आर्मी मेडिकल कोअर यांनी डिजिटल माध्यमातून 04 डिसेम्बर 2020.रोजी या परिषदेचे उदघाटन केले. यावेळी ते म्हणाले की , औषधाचे क्षेत्र अधिकाधिक विशेष होत आहे, डॉकटर किरकोळ गुंतागुंतीकडे लक्ष केंद्रित करत आहेत . मात्र रुग्णाची काळजी आणि वैद्यकीय उपचार हे साधारणपणे परस्पर व्याप्त असून त्याकडे लक्ष दिले पाहिजे. हे या कार्यशाळेचे सार आहे. ही कार्यशाळा विविध शस्त्रक्रिया वैशिष्ट्यांमधील इंटरफेस आणि सहकार्याबद्दल आहे.
कार्यशाळेचे आयोजन तीन दिवसांच्या कालावधीत होईल, ज्यात शल्यक्रिया व्हिडिओ प्रख्यात शल्य चिकित्सकांद्वारे दाखवले जातील. ‘वरिष्ठ शल्य चिकित्सकांच्या ज्ञानाचे एकत्रीकरण आणि तरुणांचा उत्साह’ यात असेल. ईएनटी आणि न्यूरोसर्जरी, ऑन्कोसर्जरी, रिकन्स्ट्रक्टिव्ह सर्जरी, मॅक्सिलो-फेशियल शस्त्रक्रिया, जीआय शस्त्रक्रिया आणि ऍनेस्थेशिओलॉजी यासारख्या विविध शल्यक्रिया ज्यात इंटरफेस आवश्यक असतो जेणेकरून रूग्णांची काळजी घेतली जाईल आणि योग्य उपचारांबाबत चर्चा केली जाईल. या परिषदेत देशभरातील जवळपास 500 प्रतिनिधी सहभागी होत आहेत.
आयोजन समितीचे अध्यक्ष ईएनटी विभाग प्रमुख कर्नल उमा पटनाईक म्हणाल्या की सध्याच्या कोविड परिस्थितीस अनुरूप अंतराच्या निकष चे पालन करून परिषद पूर्णपणे डिजिटल व्यासपीठावर आखली गेली आहे. बहुतेक परिषदांसाठी “शिक्षण अध्यापन” हा प्रकार आता “नवीन नॉर्म” असेल असा अंदाज वर्तवला जात आहे.
M.Iyengar/S.Kane/P.Kor
पंतप्रधान कार्यालय
राजा चार्ल्स तिसरा आणि राणी कॅमिला यांच्या राज्याभिषेकाबद्दल पंतप्रधानांनी त्यांचे अभिनंदन केले
नवी दिल्ली, 6 मे 2023
पंतप्रधान नरेंद्र मोदी यांनी राजा चार्ल्स तिसरा आणि राणी कॅमिला यांचे त्यांच्या राज्याभिषेकाबद्दल अभिनंदन केले आहे.
एका ट्विटमध्ये पंतप्रधान म्हणाले;
“किंग चार्ल्स तिसरा आणि राणी कॅमिला यांच्या राज्याभिषेकाबद्दल हार्दिक अभिनंदन. आगामी काही वर्षांत भारत आणि ब्रिटन यांच्यामधील संबंध अधिक दृढ होतील याची आम्हाला खात्री आहे. @RoyalFamily”
— नरेंद्र मोदी  6 मे 2023M.Iyengar/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
दूरसंचार आणि माहिती तंत्रज्ञान मंत्रालय
गोवा येथे 28.09.2020 रोजी सकाळी 11:00 वाजता 45 व्या प्रादेशिक स्तरीय डाक अदालतीचे आयोजन
देशाच्या सामाजिक आर्थिक जीवनाचा अविभाज्य भाग असलेली टपाल सेवा प्रत्येक नागरिकाच्या आयुष्याशी थेट निगडित आहे. आपल्या ग्राहकांचे पूर्ण समाधान करणारी सेवा देण्यासाठी टपाल विभाग सर्वतोपरी प्रयत्नशील असतो, मात्र कधीकधी दळणवळणातील अडथळे आणि सेवेतील त्रुटी यामुळे गाऱ्हाणी आणि तक्रारींमध्ये वाढ होते. अशा गाऱ्हाणी / तक्रारींचे प्रभावी पद्धतीने निवारण करण्यासाठी विभाग वेळोवेळी अदालतींचे आयोजन करतो ज्यात विभागातील कर्मचारी नाराज ग्राहकांना भेटतात, त्यांच्या तक्रारींबद्दल तपशील गोळा करतात आणि लवकरात लवकर तो सोडवण्याचा प्रयत्न करतात.
पोस्टमास्टर जनरल, गोवा विभाग, पणजी 403001 यांनी 28.09.2020 रोजी सकाळी 11:00 वाजता 45 व्या प्रादेशिक स्तरीय डाक अदालतीचे आयोजन पोस्टमास्टर जनरल, गोवा विभाग, पणजी 403001 यांच्या कार्यालयात केले आहे.
गोवा विभागाशी संबंधित टपाल सेवांविषयी 6 आठवड्यांत निकाली न काढलेली गाऱ्हाणी / तक्रारी यांचा निपटारा या डाक अदालतीमध्ये केला जाईल. मेल, स्पीड पोस्ट, काउंटर सर्व्हिसेस, सेव्हिंग्ज बँक आणि मनी ऑर्डर न भरण्याबाबतच्या तक्रारीं यावेळी विचारात घेतल्या जातील. उपस्थित केलेल्या तक्रारीत तारीख, नावे आणि ज्या अधिकाऱ्यांकडे मूळ तक्रार केली होती त्यांचे पदनाम यासारख्या बाबींचा तपशील असावा. इच्छुक ग्राहक टपाल सेवांबाबत त्यांच्या तक्रारींची दुसरी प्रत के.बालाराजू, सचिव, डाक अदालत व सहाय्यक संचालक पोस्टल सर्व्हिसेस, पोस्टमास्टर जनरल, गोवा विभाग, पणजी 403001 यांच्या कार्यालयात पाठवू शकतात. तक्रार दाखल करण्याची अंतिम तारीख 18.09.2020 आहे.
M.Chopade/V.Joshi/P.Kor
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणातल्या जलसाठ्यांमध्ये दोन टक्क्याने घट
नवी दिल्ली, 10 मे 2018
देशातील महत्त्वाच्या 91 धरणातल्या जलसाठ्यांमध्ये 10 मे 2018 रोजी संपलेल्या सप्ताहामध्ये दोन टक्क्याने घट झाली आहे. या जलसाठ्यांमध्ये 33.186 अब्ज घनमीटर पाणी उपलब्ध आहे. जलसाठ्यांच्या एकूण क्षमतेपैकी 20 टक्के जलसाठा आहे. गेल्यावर्षीच्या याच कालावधीतील साठ्याच्या 88 टक्के इतका हा साठा आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 6.36 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 25 टक्के पाणीसाठा उपलब्ध आहे.
राजस्थान, पश्चिम बंगाल, त्रिपुरा, महाराष्ट्र, उत्तराखंड, आंध्र प्रदेश-तेलंगण, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. मात्र, हिमाचल प्रदेश, पंजाब, झारखंड, ओडिशा, गुजरात, उत्तर प्रदेश, मध्य प्रदेश, छत्तीसगड आणि तेलंगणा या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
N.Sapre/S.Bedekar/P.Malandkar
(Visitor Counter : 53
अर्थ मंत्रालय
महसूल गुप्तचर संचालनालयाच्या कारवाईत अमली पदार्थांचा मोठा साठा जप्त, तस्करी करणाऱ्यांना अटक
महसूल गुप्तचर संचालनालयानं [The Directorate of Revenue Intelligence ] अंमली पदार्थांची तस्करी रोखण्याच्या मोहीमेअंतर्गत मोठं यश मिळवलं आहे. डीआरआयने १८ ऑगस्ट २०२३ रोजी केलेल्या कारवाईत. आदिस अबाबाहून ET 640 या विमानाने मुंबईत आलेल्या एका भारतीय प्रवाशाकडून 1496 ग्रॅम इतका कोकेनचा साठा जप्त केला. याचे अंदाजीत बाजार मूल्य 15 कोटी रुपये इतके आहे.
डीआरडीआयला याबाबत आधीपासूनच माहिती असल्याने, सातत्यपूर्ण चौकशी आणि पाळत ठेवली गेली होती. त्यानंतर अमली पदार्थांची तस्करी रोखण्यासाठी ही नियोजनपूर्वक कारवाई केली गेली. या प्रवाशाच्या हालचाली संशस्पद वाटल्याने, विमानतळावर उतरताच डीआरआयच्या अधिकाऱ्यांनी त्याची तपासणी केली. यात त्याच्याकडे कोकेनचा साठा सापडला. हे प्रतिबंधीत अमली पदार्थ ज्या व्यक्तीला दिले जाणार होते त्या महिलेला अटक करण्यातही संचालनालयाला यश आले आहे. अटक केलेली महिला ही युगांडाची नागरिक असून, नवी मुंबईत, वाशी इथे तिला अटक केल्याचे डीआरआयने कळवले आहे.
हे अमली पदार्थ आणणाऱ्या आणि ते मागवणाऱ्या दोघांनाही अमली आणि मादक पदार्थ प्रतिबंध कायदा १९८५ मधील तरतुदींनुसार अटक केल्याचं डीआरआयने कळवलं आहे. पुढच्या कायदेशीर कारवाईसाठी या दोघांनाही न्यायालयीन कोठडी सुनावण्यात आली आहे.
नवी दिल्ली, 14 एप्रिल 2020
कोविड-19 ला आळा घालण्यासाठी तसेच प्रतिबंध आणि त्याच्या व्यवस्थापनासाठी केंद्र सरकार राज्ये आणि केंद्रशासित प्रदेशांच्या मदतीने अनेक पावले उचलत आहे. या सर्व उपाययोजनांचा सर्वोच्च पातळीवरुन नियमितपणे आढावा घेतला जात असून देखरेख ठेवली जात आहे.
राष्ट्राला उद्देशून केलेल्या भाषणात आज पंतप्रधान नरेंद्र मोदी यांनी नागरिकांकडून पुढील सात मुद्यांवर मदतीचे आवाहन केले.
1. तुमच्या घरातील ज्येष्ठ व्यक्ती, विशेषतः ज्यांना आधीपासून गंभीर आजार आहेत, त्यांची विशेष काळजी घेणे
2. लॉकडाऊन आणि सामाजिक अंतराच्या लक्ष्मणरेषेचे काटेकोर पालन करणे. घरी बनवलेल्या मास्कचा न चुकता वापर करणे
3. आयुष मंत्रालयाने रोगप्रतिकारशक्ती वाढवण्यासाठी सुचवलेल्या सूचनांचे पालन करणे, उदा. गरम पाणी, काढा पिणे
4. आरोग्यसेतू मोबाईल ऍप डाऊनलोड करून कोरोनाचा संसर्ग रोखण्यासाठी मदत करणे
5. गरीबांची काळजी घेणे, त्यांच्या अन्नधान्याच्या गरजा पूर्ण करणे.
6. तुमच्या व्यवसाय किंवा उद्योगात काम करत असलेल्या लोकांचा सहानुभूतीपूर्वक विचार करा, त्यांच्या उपजीविकेची काळजी घ्या
7. आपल्या देशाचे कोरोना योद्धे - डॉक्टर्स, परिचारिका, सफाई कर्मचारी आणि पोलिस कर्मचाऱ्यांना सन्मान आणि आदर द्या
आरोग्य आणि कुटुंब कल्याण मंत्रालय देशातील आरोग्य विषयक पायाभूत सुविधा बळकट करण्यासाठी राज्य आणि केंद्रशासित प्रदेशांसह नियमितपणे आणि कठोरपणे काम करत आहे. आतापर्यंत 1,06,719 अलगीकरण खाटा आणि 12,024 आयसीयू खाटा असलेली एकूण 602 कोविड -19 समर्पित रुग्णालये विकसित करण्यात आली आहेत.
केंद्र सरकारच्या प्रधान वैज्ञानिक सल्लागार कार्यालयाने दाट लोकवस्ती असलेल्या भागात कोविड -19 चा प्रसार नियंत्रित करण्यासाठी मार्गदर्शक तत्त्वे जारी केली आहेत. स्वच्छताविषयक सोपे उपाय आणि सामुदायिक वापर होणाऱ्या शौचालय, धुणे-भांडी किंवा आंघोळीच्या सुविधांवर लक्ष केंद्रित करुन उपाययोजना आखण्यावर या नियमावलीत भर देण्यात आला आहे.
कालपासून आतापर्यंत कोविड-19 चे 1211 नवे रुग्ण आढळले असून 31 जणांचा मृत्यू झाला आहे. आतापर्यंत एकूण 1036 रुग्ण कोविड19 च्या आजारातून बरे झाले असून त्यांना उपचारानंतर घरी पाठवण्यात आलं आहे.
कोविड -19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे, तांत्रिक बाबी किंवा सूचना बघायच्या असल्यास, कृपया पुढील संकेतस्थळाला नियमित भेट द्या : https://www.mohfw.gov.in/.
कोविड19 संदर्भात तांत्रिक गोष्टींच्या माहितीसाठी संपर्क साधायचा असल्यास, पुढील ई -मेल आयडी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in.
कोविड19 संदर्भात इतर शंकांसाठी आरोग्य आणि कुटुंब कल्याण मंत्रालयाचा हेल्पलाईन क्रमांक : +91-11-23978046 or 1075 
सर्व राज्ये आणि केंद्रशासित प्रदेशांच्या हेल्पलाईन क्रमांकांची यादी https://www.mohfw.gov.in/pdf/coronvavirushelplinenumber.pdf वर उपलब्ध आहे.
G.Chippalkatti/S.Kane/P.Kor
नागरी उड्डाण मंत्रालय
सुरेश प्रभू यांच्या हस्ते एअर सेवा 2.0 पोर्टलचे उद्घाटन
नवी दिल्ली, 19 नोव्हेंबर 2018
केंद्रीय नागरी हवाई वाहतूक मंत्री सुरेश प्रभू आणि नागरी हवाई वाहतूक राज्यमंत्री जयंत सिन्हा यांच्या हस्ते आज नवी दिल्लीत एअर सेवा 2.0 या वेब पोर्टलच्या आधुनिक आवृत्तीचे आणि मोबाईल ॲपचे उद्घाटन झाले.
हवाई वाहतुकीच्या सर्व सुविधांची माहिती प्रवाशांपर्यंत पोहोचवण्यासाठी हे पोर्टल आणि ॲप अत्याधुनिक करण्यात आले आहे अशी माहिती सुरेश प्रभू यांनी दिली. नव्या आवृत्तीत प्रवाशांना पोर्टलवर नोंदणी करताना सोशल मिडिया आणि चार्ट बोर्ड यावरही संलग्न होता येईल. त्याशिवाय प्रवाशांच्या तक्रारींचे निवारण करण्यासाठी सुधारित यंत्रणा विमानाच्या वेळा, वेळापत्रक यांची अद्ययावत माहिती प्रवाशांना मिळू शकेल. या ॲपमुळे प्रवाशांना विनासायस विमानसेवा करता येईल.
विमानसेवेच्या दर्जात सुधारणा करण्याचा सातत्याने प्रयत्न सुरु असल्याचे प्रभू यांनी सांगितले.
सध्या भारतात दरवर्षी सरासरी पाच कोटी प्रवासी हवाई मार्गे प्रवास करत असून ही संख्या भविष्यात वाढणार आहे. यामुळे एअर सेवा ॲप अत्याधुनिक करुन प्रवाशांच्या सेवेत सुधारणा करण्याची गरज होती अशी माहिती जयंत सिन्हा यांनी यावेळी दिली.
या पहिल्या ॲपचे उद्घाटन नोव्हेंबर 2016 मध्ये करण्यात आले होते. या कार्यक्रमात एक वर्षात प्रवाशांच्या तक्रारींचे तत्परतेने निवारण केल्याबद्दल चेन्नई विमानतळाला चॅम्पियन पुरस्काराने गौरवण्यात आले.
B.Gokhale/R.Aghor/P.Malandkar
(Visitor Counter : 86
राष्ट्रपती कार्यालय
राष्ट्रपती 3 आणि 4 जानेवारीला राजस्थान भेटीवर जाणार
भारताच्या राष्ट्रपती द्रौपदी मुर्मु उद्या आणि परवा म्हणजे येत्या 3 आणि 4 जानेवारीला राजस्थान भेटीवर जाणार आहेत.
राष्ट्रपती उद्या जयपूरच्या राजभवनातील संविधान उद्यानाचे उद्घाटन करणार आहेत. या प्रसंगी, त्यांच्या हस्ते आभासी पद्धतीने राजस्थानातील सौर उर्जा विभागासाठीच्या पारेषण यंत्रणेचे तसेच 1000 मेगावॉट क्षमतेच्या बिकानेर सौर उर्जा प्रकल्पाचे उद्घाटन होणार आहे. त्यानंतर राष्ट्रपती, जयपूरच्या राजभवनात राजस्थानातील ‘विशेषत्वाने असुरक्षित आदिवासी गट’ समुदायांच्या सदस्यांची भेट घेणार आहेत. उद्या संध्याकाळी, माउंट अबू येथे ब्रह्मा कुमारीतर्फे आयोजित ‘आरआयएसई- आध्यात्मिक सक्षमीकरणातून भारताचे उत्थान’या विषयावरील राष्ट्रीय अभियानाची सुरुवात देखील राष्ट्रपती द्रौपदी मुर्मु यांच्या हस्ते होणार आहे. यावेळी राष्ट्रपती आभासी पद्धतीने तेलंगणातील ब्रह्मा कुमारी सायलेन्स रिट्रीटचे उद्घाटन आणि मध्य प्रदेशात इंदूर येथील ब्रह्मा कुमारींचे सभागृह आणि आध्यात्मिक कला दालनाची पायाभरणी देखील करणार आहेत.
राष्ट्रपती मुर्मु यांच्या हस्ते परवा, 4 जानेवारी 2023 रोजी, राजस्थानमधील पाली येथे भारत स्काऊट आणि गाईड्सच्या 18 व्या राष्ट्रीय मेळाव्याचे उद्घाटन होणार आहे.
पंतप्रधान कार्यालय
छठपूजेनिमित्त पंतप्रधान नरेंद्र मोदी यांच्या जनतेला शुभेच्छा
नवी दिल्ली, 2 नोव्हेंबर 2019
पंतप्रधान नरेंद्र मोदी यांनी जनतेला छटपूजेनिमित्त शुभेच्छा दिल्या आहेत.
“छठच्या महापर्वानिमित्त देशबांधवाना माझ्या हार्दिक शुभेच्छा! सूर्यदेवांनी आपली ऊर्जा आणि आभेमुळे आपल्या सर्वांचे आयुष्य तेजोमय केले आहे. हा प्रकाश आपल्या आयुष्यात असाच कायम राहो, आणि आपला देश यश आणि समृद्धीचे नवनवे सोपान असेच चढत राहो, हीच प्रार्थना!” असे पंतप्रधान मोदी यांनी आपल्या शुभसंदेशात म्हंटले आहे.
B.Gokhale/ R.Aghor/ D.Rane
(Visitor Counter : 64
संरक्षण मंत्रालय
लखनऊमध्ये 5 ते 8 फेब्रुवारी 2020 दरम्यान 11 व्या डिफेक्सोचे आयोजन
नवी दिल्ली, 21 जुलै 2019
उत्तर प्रदेशची राजधानी लखनौमध्ये पहिल्यांदाच डीफएक्सपो इंडिया -2020 च्या 11व्या द्विवार्षिक प्रदर्शनाचे आयोजन होणार आहे. हे प्रदर्शन भारतीय संरक्षण उद्योगाला त्याच्या क्षमतेचे प्रदर्शन करण्याची आणि त्यांच्या निर्यात क्षमतेला प्रोत्साहन देण्याची उत्कृष्ट संधी प्रदान करेल. डीफएक्सपो इंडिया - 2020 ची मुख्य संकल्पना 'इंडिया: द इमर्जिंग डिफेंस मॅन्युफॅक्चरिंग हब' ही असून याचे मुख्य लक्ष 'डिजिटल ट्रान्सफॉर्मेशन ऑफ डिफेंस’ वर असेल.
या कार्यक्रमाचे आयोजन आंतरराष्ट्रीय स्तरावर केले जाते, ज्यामुळे वरिष्ठ परराष्ट्र प्रतिनिधींसोबत बिझनेस टू बिझनेस  संवाद शक्य होतो तसेच गव्हर्नमेंट -टू-गव्हर्नमेंट  बैठका होऊन सामंजस्य करारावर स्वाक्षरी केली जाते. संरक्षण क्षेत्रातील गुंतवणुकीसाठी उत्तर प्रदेश हे नव्याने उदयाला येणारे एक महत्वाचे राज्य आहे हे या प्रदर्शनात अधोरेखित होईल.
उत्तर प्रदेशात संरक्षण क्षेत्रातील उद्योगाला आवश्यक पायाभूत सुविधा उपलब्ध आहेत. लखनऊ, कानपूर, कोरवा आणि नैनी  येथे हिंदुस्तान एरोनॉटिक्स लिमिटेडच्या चार युनिट्स आहेत, कानपूर, कोरवा, शाहजहांपूर, फिरोजाबाद येथे भरत इलेक्ट्रॉनिक्स लिमिटेडचे एका युनिट सह गाझियाबाद येथे नऊ ऑर्डन्स फॅक्टरी युनिट्स आहेत. भारतातील दोन डिफेन्स इंडस्ट्रीयल कॉरिडॉर पैकी एक कॉरिडॉर उत्तर प्रदेशमध्ये  मध्ये उभारण्याची योजना आहे. दुसरा कॉरिडॉर तामिळनाडू मध्ये उभारण्याचा प्रस्ताव आहे.
डीफएक्सपो मुख्य परदेशी उपकरण निर्मात्यांना भारतीय संरक्षण उद्योगाशी सहयोग करण्याची संधी प्राप्त करून देईल आणि पंतप्रधान नरेंद्र मोदी यांच्या 'मेक इन इंडिया' उपक्रमाला प्रोत्साहन द्यायला मदत करेल.
डीफएक्सपो संरक्षण उद्योग ओईएमएस, प्रदर्शक आणि खाजगी उद्योगासाठी त्यांच्या नवकल्पना आणि क्षमता प्रदर्शित करण्यासाठी एक अद्वितीय व्यासपीठ प्रदान करेल.
S.Thakur/S.Mhatre/D.Rane
(Visitor Counter : 142